
Hétvégi házi feladat szabályai, iskolai dolgozatok szabályai

Idézetek a Pedagógiai Programunkból:

Az értékelés etikai normái

1. Az írásbeli ellenőrzés időpontját a szaktanár előre közli.

2. A dolgozatokat maximum két héten belül a tanuló kijavítva kézhez kapja, s azokat otthon megőrzi (vizsgákra, ill. érettségire való felkészülésekor használhatja). A témazáró dolgozatokat az iskolában őrzi a szaktanár 1 évig.
Az értékelés formái iskolánkban 

Otthoni készülés

Írásbeli házi feladatot hétvégére nem adunk. Hétközben a folyamatos készülés biztosítása érdekében minden tantárgyból adható írásban és/vagy szóban felkészülésre feladat.

Az írásbeli beszámoltatás formái, szabályai

Évfolyamonként, tantárgyanként egységes mérőeszközzel egyidőben íratjuk a nagydolgozatokat. Nagydolgozatok értékelésekor az elméleti tantárgyaknál a következő százalékos teljesítmények alapján határozzuk meg az érdemjegyeket:
· 0-29 % elégtelen

· 30-49 % elégséges

· 50-69 % közepes

· 70-84 % jó

· 85-100 % jeles

Írásbeli feleletnek az minősül, amikor egy vagy két leckéből írásban kér számon a tanár. Nagydolgozat pedig: egy nagyobb témából, fejezetből, összefoglalás után íratott dolgozat.

Törekedni kell az írásbeli számonkéréseknél a pedagógiából ismert feladattípusok minél szélesebb körű alkalmazására.

Szabályok:

· Maximum napi 2 nagydolgozatot írathatunk.

· Két héttel előre jelezni kell a nagydolgozatok időpontját.


